

**Қазақстан Республикасы Үкіметінің 1996 жылғы 11 желтоқсандағы N 1519 қаулысына өзгерістер енгізу туралы**

Қазақстан Республикасы Үкіметінің ҚАУЛЫСЫ 1998 жылғы 12 қараша N 1159

      Қазақстан Республикасының Үкіметі ҚАУЛЫ ЕТЕДІ:

      1. Қазақстан Республикасы Үкіметінің "Қазақстан Республикасында 1999 жылы Халық санағына әзірлену, оны жүргізу және материалдарын өңдеу тәртібі туралы" 1996 жылғы 11 желтоқсандағы N 1519 P961519\_ қаулысына (Қазақстан Республикасының ПҮАЖ-ы, 1996 ж., N 51, 494-құжат) мынадай өзгерістер енгізілсін:

      1) 1-тармақтағы "13 қаңтардағы" деген сөздер "24 ақпандағы" деген сөздермен ауыстырылсын;

      2) көрсетілген қаулымен бекітілген Қазақстан Республикасында 1999 жылы Халық санағына әзірлену, оны жүргізу және материалдарын өңдеу тәртібінде:

      1-тармақтағы "14-21 қаңтары аралығында" деген сөздер "25 ақпаны мен 4 наурызы аралығында" деген сөздермен, ал "13 қаңтарынан 14-іне" деген сөздер "24 ақпанынан 25-іне" деген сөздермен ауыстырылсын.

      2. Осы қаулы қол қойылған күнінен бастап күшіне енеді.

     Қазақстан Республикасының

          Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК